Ir-Regolament tal-Kunsill (KE) Numru 1050/2001
tat-22 ta’ Mejju 2001
li jaġġusta, għas-sitt darba, is-sistema ta’ l-għajnuna għall-qotton imdaħħal mill-Protokoll 4 anness mal-Att ta’ l-Adezzjoni tal-Greċja
IL-KUNSILL TAL-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra l-Protokoll 4 dwar il-qoton [1], anness ma’ l-Att ta’ l-Adezzjoni tal-Greċja, u partikularment il-paragrafu 11 tiegħu,
Wara li kkunsidra l-proposta mill-Kummissjoni [2],
Wara li kkunsidra l-opinjoni tal-Parlament Ewropew [3],
Wara li kkunsidra l-opinjoni tal-Kumitat Ekonomiku u Soċjali [4],
Billi:
(1) L-eżami tat-tħaddim tas-sistema ta’ l-għajnuna u l-iskema ta’ l-appoġġ għall-prodotti agrikoli, kif intiża fil-paragrafu 11 tal-Protokoll 4 anness mal-Att ta’ l-Adezzjoni tal-Greċja, juri ħtieġa għall-aġġustament tas-sistema għall-qoton.
(2) Il-miżuri li jikkonċernaw il-qoton huma stabbiliti fil-Protokoll 4, tar-Regolament tal-Kunsill (KE) Numru 1554/95 tad-29 ta’ Ġunju 1995 li jistabbilixxi r-regoli ġenerali għas-sistema ta’ l-għajnuna għall-qoton u jirrevoka r-Regolament (KEE) Numru 2169/81 [5], u fir-Regolament tal-Kunsill (KEE) Numru 1964/87 tat-2 ta’ Lulju 1987 jaġġusta s-sistema ta’ l-għajnuna għall-qoton stabilita bil-Protokoll Numru 4 anness mal-Att ta’ l-Adezzjoni tal-Greċja [6]. Is-sistema ntiża fil-Protokoll 4 għandha tinżamm, partikularment l-opportunità għall-Kunsill biex jaġġusta s-sistema, u, biex issir simplifikazzjoni, il-miżuri li jimplimentaw dwar l-għajnuna għall-produzzjoni tal-qoton għandhom jinġabru flimkien f’Regolament wieħed tal-Kunsill,
ADOTTA DAN IR-REGOLAMENT:
L- Artikolu 1
Il-Protokoll 4 anness mal-Att ta’ l-Adezzjoni tal-Greċja huwa hawnhekk anness kif ġej:
1. Il-paragrafu 3 għandu jkun mibdul b’dan li ġej:
"3. Is-sistema riferita fil-paragrafu 2 għandha tinkludi l-għotja ta’ l-għajnuna għall-produzzjoni."
2. Il-paragrafu 6 għandu jkun mibdul b’dan li ġej:
"6. Il-Kunsill, li jaġixxi b’maġġoranza kwalifikata fuq proposta mill-Kummissjoni u wara li jikkonsulta mal-Parlament Ewropew, għandu jiddiċiedi dwar it-tibdil meħtieġ għas-sistema stabilita skond dan il-Protokoll u għandu jadotta r-regoli ġenerali meħtieġa għall-implimentazzjoni tad-dispożizzjonijiet ta’ dan il-Protokoll."
3. Il-paragrafi 7, 8, 8a, 9, 10, 11 u 12 għandhom jitħassru.
4. Il-paragrafu 13 għandu jsir il-paragrafu 7.
L- Artikolu 2
Dan ir-Regolament ghandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej
Għandu japplika mill-1 ta’ Settembru 2001.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-22 ta’ Mejju 2001.